La Biblioteca Municipal Ausiàs March d'Alaquàs romandrà oberta durant l'estiu
27/07/2015

# La Biblioteca Municipal Ausiàs March d'Alaquàs romandrà oberta durant l'estiu

*   27/07/2015
*   [Imprimir](#)
*   Compartir
*    https://www.alaquas.org/documento.asp?id\_do=15008

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15008%2F0&title=Ajuntament%20d%27Alaqu%C3%A0s.%20Premsa.La%20Biblioteca%20Municipal%20Ausi%C3%A0s%20March%20d%27Alaqu%C3%A0s%20romandr%C3%A0%20oberta%20durant%20l%27estiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15008/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15008/27072015img_9210_1_Form_4.jpg)](https://www.alaquas.org/ficheros/documentos/2015/2/15008/27072015img_9210_1_Form_10.jpg "<a href='https://www.alaquas.org/ficheros/documentos/2015/2/15008/27072015img_9210_1_Form_10.jpg' target=_blank><i class='fa fa-external-link' aria-hidden='true'></i>.La Biblioteca Municipal Ausiàs March d'Alaquàs romandrà oberta durant l'estiu</a>")

Els ciutadans i ciutadanes podran gaudir de les instal·lacions de 9 a 14 hores tots els dies laborables fins al pròxim 7 de setembre

La Biblioteca Municipal Ausiàs March d'Alaquàs romandrà oberta durant tot el període estival. S'adapta així a les necessitats de gran part dels ciutadans. L'horari, de dilluns a divendres de 9 a 14 hores, es mantindrà fins al pròxim 7 de setembre, quan la Biblioteca reprendrà el seu horari habitual.

L'àmplia oferta cultural de la Biblioteca inclou, a més dels tradicionals serveis de préstec i consulta, connexió wi-fi a internet, tres ordinadors de lliure accés, activitats de formació d'usuaris i activitats de promoció lectora. D'entre aquestes destaca el Club de Lectura, format per un grup de 15 persones que es reuneixen cada quinzena en el recinte per a comentar un mateix llibre, aportant cadascun la seua pròpia visió personal del mateix i compartint les experiències suscitades durant la lectura. D'altra banda, el programa “Vine a conéixer la teua biblioteca” permet als col·legis municipals concertar visites didàctiques perquè els seus alumnes entren en contacte amb els llibres des de ben menuts. La Biblioteca també potencia el contacte amb els ciutadans i ciutadanes d'Alaquàs a través d'una bústia de suggeriments per a comentaris, dubtes, sol·licituds d'informació, suggeriments i opinions sobre el servei.

La Biblioteca Pública Municipal Ausiàs March, situada en el Centre Cultural de l'Olivar, va ser inaugurada el 17 d'octubre de 1997. A més de les seues seccions temàtiques, són d'especial interès la secció local, la fonoteca i la videoteca. El seu fons documental de lliure accés, format per llibres, DVD, CD, revistes i premsa diària, consta d'al voltant de 33.000 obres i es pot consultar en l'enllaç http://www.alaquas.org/biblioteca/virtual/. El fons de selecció local ofereix tot el material bibliogràfic i fotogràfic relacionat amb la memòria històrica de la localitat d'Alaquàs. A més, s'hi pot consultar la versió digitalitzada de Quaderns d’Investigació d’Alaquàs i de l'arxiu Imatges per al futur, amb un total de 4.416 imatges.